जिम्मेदारी और ईमानदारी से करें काम
नगर के दशहरा मैदान स्थित सामुदायिक भवन में रविवार को स्वास्थ्य विभाग की समीक्षा बैठक आहुत की गई, जिसमें जिले भर में स्वास्थ्य विभाग द्वारा संचालित योजनाओं के बेहतर क्रियान्वयन और लोगों तक स्वास्थ्य सेवाओं के पहुंचाने का निर्णय लिया गया।
इस मौके पर स्वास्थ्य विभाग द्वारा संचालित योजनाओं के लक्ष्य एवं बजट सहित अन्य विषय पर समीक्षा की गई। बैठक में सम्बोधित करते हुए सीएमएचओ डॉ. शशि ठाकुर ने कहा कि स्वास्थ्य सेवाओं को ज्यादा से ज्यादा लोगों तक पहुंचाने के लिए मैदानी अमले को ईमानदारी के साथ काम करना होगा। तभी निर्धारित लक्ष्यों की पूर्ति की जा सकती है। शासन बेहतर स्वास्थ्य सेवा देने के लिए संकल्पित है इसलिए स्वास्थ्य जुड़े अधिकारियों और कर्मचारियों का भी दायित्व है कि अपनी अपनी जिम्मेदारी का पूरी ईमानदारी के साथ निर्वाहन करें। इस समीक्षा बैठक मेंं जननी सुरक्षा योजना भुगतान, अस्पताल बयोमेडिकल बेस्ट प्रबंधन, मातृ शिशु मृत्यु दर, परिवार नियोजन सहित अन्य योजनाओं की समीक्षा की गई। बैठक में जिले भर से मैदानी स्वास्थ्य अमले के करीब 500 कर्मचारी शामिल हुए। बैठक में प्रमुख रूप से जिला स्वास्थ्य अधिकारी डॉ. एके शर्मा, डॉ. आर के सक्सेना, सिविल सर्जन डॉ. एसी अग्रवाल, डॉ. बीबी गुप्ता, लेखापाल कुलदीप बागडी सहित खंड चिकित्सा अधिकारी, सेक्टर डाक्टर, बीपीएम, बीसीएम, एएनएम, सुपारवाईजर आदि मौजूद रहे।
सामुदायिक स्वास्थ्य केंद्र में आयोजित समीक्षा बैठक में निर्देश देते अिधकारी।
hin_Deva hin_Deva hin_Deva hin_Deva